ભાજપના રાષ્ટ્રીય અધ્યક્ષ અમિત શાહના પુત્ર જય શાહની કંપનીના ટર્નઓવરમાં આવેલ વૃદ્ધિ સંબંધિત એક લેખ લઇને ભાજપ અને કોંગ્રેસ પક્ષો સામસામે આવી ગયા છે. એક તરફ કોંગ્રેસે આ મામલે તપાસની માંગણી કરી છે, તો બીજી બાજુ રવિવારે ભાજપ તરફથી રેલવે મંત્રી પિયૂષ ગોયલે કહ્યું હતું કે, અમિત શાહના પુત્ર જય શાહ આ લેખ છાપનાર ન્યૂઝ પોર્ટલ 'ધ વાયર'ના તંત્રી, લેખ લખનાર પત્રકાર તથા વેબસાઇટ વિરુદ્ધ ક્રિમિનલ ડિફેમેશનનો રૂ.100 કરોડનો કેસ કરશે. તેમણે આગળ કહ્યું કે, લેખમાં કંપનીનું ટર્નઓવર 16000 ગણું વધવાની વાત મામલાને સનસનીપૂર્ણ બનાવવા માટે લખવામાં આવી છે.